Diari Oficial de la Generalitat Valenciana


Sumari del DOGV 1022, del 09-03-1989 (1989/813346)

ORDRE de 17 de febrer de 1989, de la Conselleria de Cultura, Educació i Ciència, per la qual es convoquen ajudes per a l'estada de personal bibliotecari i arxiver de la Comunitat Valenciana a centres nacionals i internacionals.
-----------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   1022

Data del DOGV
:   09-03-1989

Secció del DOGV
:   AUTORITATS I PERSONAL

Número del document
:   1989/813346


Data del document
:   17-02-1989

Organisme emissor
:   Conselleria de Cultura, Educació i Ciència

Tipus de document
:   Ordre

Ordre de 17 de febrer de 1989, de la Conselleria de Cultura, Educació i Ciència, per la qual es convoquen ajudes per a l'estada de personal bibliotecari i arxiver de la Comunitat Valenciana a centres nacionals i internacionals.  
La Conselleria de Cultura, Educació i Ciència en consonància amb objectius en matèria de biblioteques i arxius a desenvolupar per la Direcció General de Patrimoni Cultural té el propòsit de facilitar al personal que presta serveis als centres bibliotecaris i arxivístics de la Comunitat Valenciana la possibilitat d'accedir a períodes d'actualització de coneixements i adquisició de noves tècniques a centres nacionals i internacionals d'arxius i biblioteques, per tal de fomentar actuacions integrades en aquestes matèries i de contribuir al desenvolupament cultural al nostre àmbit.  
Fent ús de les atribucions que em confereix l'article 35 de la Llei de la Generalitat Valenciana 5/83, de Govern Valencià,  
ORDENE:  
Article únic  
Es convoca la concessió d'ajudes durant 1989 per a l'estada del personal bibliotecari i arxiver de la Comunitat Valenciana en centres nacionals i internacionals i s'aproven les bases que el regeixen, que s'inclouen com a annex d'aquesta Ordre.  
DISPOSICIONS FINALS:  
Primera  
Hom faculta el Director General de Patrimoni Cultural perquè, dins l?àmbit de les seues competències, adopte les resolucions necessàries per a l'aplicació i desenvolupament de la present Ordre.  
Segona  
Aquesta Ordre entrarà en vigor el dia de la publicació en el Diari Oficial de la Generalitat Valenciana.  
València, 17 de febrer de 1989.  
El Conseller de Cultura, Educació i Ciència,   
CIPRIA CISCAR I CASABAN  
ANNEX  
BASES PER A LA CONCESSIO D?AJUDES PER A L?ESTADA DE PERSONAL BIBLIOTECARI I ARXIVER DE LA COMUNITAT VALENCIANA A CENTRES NACIONALS I INTERNACIONALS PER A 1989  
Primera. Les ajudes que se sol·liciten hauran de tenir alguna de les finalitats següents:  
a) Especialització en un dels camps relacionats amb les matèries objecte d'aquesta convocatòria.  
b) Realització d'un projecte d'investigació sobre fons bibliogràfics o arxivístics relatius a la Comunitat Valenciana.  
Segona. Els sol·licitants han de ser llicenciats o diplomats i prestar serveis com a tècnic de biblioteques o arxius a la Comunitat Valenciana.  
Tercera. Les ajudes que es convoquen comprenen:  
a) Bitllet d'anada i tornada en avió entre els aeroports mes pròxims als llocs de residència i destinació, per la ruta mes directa i classe turística.  
Hom podrà sol·licitar la utilització d'altres mitjans de transports sempre que l?import no supere la tarifa d'avió aplicada en cada cas.  
b) Assignació mensual de cent mil pessetes (100.000 PTA) per als sol·licitants de centres nacionals, i de cent cinquanta mil pessetes (150.000 PTA) per a les sol·licitants de centres estrangers.  
e) Assegurança combinada d'accidents, hospitalització i intervenció quirúrgica en el país on es faça servir la beca, tret del territori nacional.  
El finançament es farà de la següent manera: el 75% de l?import de la beca una vegada resolta la convocatòria, i el 25% restant a la presentació i aprovació per la Direcció General de Patrimoni Cultural de la memòria amb els resultats del treball.  
Quarta. Les beques tindran una durada compresa entre un mínim d'un mes i un màxim de tres mesos, la qual cosa hauran d?especificar els peticionaris en la sol·licitud.  
Aquesta ajuda es podrà aprofitar dins de 1989.  
Els beneficiaris hauran de notificar a la Direcció General de Patrimoni Cultural la data exacta d'incorporació al Centre elegit dins el termini màxim d'un mes a partir de la resolució de la present convocatòria.  
Cinquena. Les sol·licituds, dirigides al Conseller de Cultura, Educació i Ciència es podran presentar en el Registre General de la Conselleria de Cultura, Educació i Ciència, en els Serveis Territorials o per qualsevol dels mitjans establerts en l?article 66 de la Llei de Procediment Administratiu.  
El termini de presentació de sol·licituds serà de tres mesos a partir de l?endemà de la publicació d'aquesta Ordre en el Diari Oficial de la Generalitat Valenciana. Les sol·licituds s'acompanyaran de la següent documentació i dues còpies:  
a) Instància de sol·licitud.  
b) Curriculum Vitae del sol·licitant.  
c) Memòria- projecte que especifique amb detall l?especialització a realitzar o el treball a desenvolupar.  
d) Justificació que el treball o especialització a realitzar estiga en connexió amb el treball que el sol·licitant està desenvolupant o és d'interés per a la nostra Comunitat.  
e) Certificació que acredite suficientment el coneixement de l'idioma del país on radique el centre on es realitzarà el treball. La comissió podrà realitzar totes les comprovacions que considere necessàries al respecte.  
f) Acreditació de l'admissió en el centre elegit.  
g) Documentació acreditativa de la concessió del corresponent permís per part de la institució on presta servei.  
Sisena. La selecció dels sol·licitants la farà una comissió presidida pel Director General de Patrimoni Cultural i estarà formada per:  
- El Secretari General de la Conselleria de Cultura, Educació i Ciència.  
- La Directora de la Biblioteca Pública Valenciana.  
- El Director de la Biblioteca de la Universitat Politècnica de València.  
- El Director del Servei d'Informació Bibliogràfic de la Universitat de València.  
- La Cap del Servei del Llibre, Arxius i Biblioteques, que actuarà com a Secretari.  
La Comissió tindrà facultats per a resoldre tots els dubtes que sorgesquen en l?interpretació d'aquestes bases, així com la possibilitat d'entrevistar els sol·licitants, si s'escau.  
La Comissió elevarà proposta al Conseller de Cultura, Educació i Ciència per a la Resolució final i posterior publicació en el Diari Oficial de la Generalitat Valenciana.  
Setena. Els criteris de selecció seran els següents:  
a) Interés del treball a realitzar.  
b) Relació del projecte amb la tasca que exerceix el sol·licitant.  
c) Grau de coneixement de l'idioma del país que sol·licita.  
d) Adequació entre el treball a realitzar, el període d'aprofitament de l'ajuda i les característiques del Centre sol·licitat.  
e) No haver tingut en anys anteriors cap ajut similar o haver-lo tingut durant el temps mínim que es permet.  
Vuitena. Els becaris estaran obligats a:  
a) Complir amb profit les diferents etapes del pla de treball proposat.  
b) Notificar al Servei del Llibre, Arxius i Biblioteques l'arribada al centre de destinació i indicar l?adreça particular i qualsevol canvi de residència o viatges amb la corresponent sol·licitud de permís de bestreta.  
e) Enviar al Servei del Llibre, Arxius i Biblioteques de la Direcció General de Patrimoni Cultural, una memòria amb els resultats del treball realitzat en el termini d'un mes de la finalització del període d'aprofitament de la beca.  
d) Fer constar a qualsevol publicació resultant d'aquest treball que aquest ha estat realitzat aprofitant una beca de la Conselleria de Cultura, Educació i Ciència de la Generalitat Valenciana. Així mateix n'haurà de trametre a la Direcció General de Patrimoni Cultural dos exemplars d'aquesta.  
e) Cas d'incompliment d'algunes de les obligacions anteriorment esmentades, la Direcció General de Patrimoni Cultural podrà rescindir la beca i també recaptar la devolució de les quantitats percebudes.  
Novena. Aquestes ajudes es finançaran a càrrec de l'aplicació pressupostària 19.58.255.5.047.8., dins de la línia 404/000/89, denominada ajudes estada en centres bibliotecaris i d'arxius.